Source: https://www.noveaspi.sk/products/lawText/1/37137/1/2/zakon-c-73-1986-zb-o-umelom-preruseni-tehotenstva
Timestamp: 2019-07-19 12:01:22+00:00

Document:
Zákon 73/1986 Zb. - o umelom prerušení tehotenstva úplné a aktuálne znenie | Nové ASPI | Wolters Kluwer SR, s.r.o.
§ 1-15 73/1986 Zb. ZÁKON
§ 2-3 Predchádzanie nežiadúcemu tehotenstvu
§ 2 Nežiadúcemu tehotenstvu sa predchádza predovšetkým výchovou k plánovanému a zodpovednému rodičovstvu v rodine, v školách a zdravotníckych zariadeniach, výchovným pôsobením v oblasti sociálnej a kultúrnej a využívaním
§ 3 Zrušený od 1.12.2011
§ 4-6 Podmienky pre umelé prerušenie tehotenstva
§ 4 Žene sa umelo preruší tehotenstvo, ak o to písomne požiada, ak tehotenstvo nepresahuje 12 týždňov a ak tomu nebránia jej zdravotné
§ 5 Žene možno umelo prerušiť tehotenstvo zo zdravotných dôvodov s jej súhlasom alebo na jej podnet, ak je ohrozený jej život alebo zdravie alebo zdravý
§ 6 (1) Žene, ktorá nedovŕšila šestnásť rokov, možno umelo prerušiť tehotenstvo podľa § 4
§ 7-15 Postup pri prejednávaní umelého prerušenia tehotenstva
§ 7 Žena písomne požiada o umelé prerušenie tehotenstva ženského lekára zdravotníckeho zariadenia príslušného podľa miesta jej trvalého pobytu
§ 8 (1) Ak lekár nezistí podmienky pre umelé prerušenie tehotenstva (§ 4
§ 9 Na postup ustanovený týmto zákonom sa nevzťahujú všeobecné predpisy o správnom konaní.
§ 10 Umelé prerušenie tehotenstva cudzinkám
§ 11 Príplatok alebo úhrada za umelé prerušenie tehotenstva
§ 12 Splnomocnenie
Predpisy (6)
Vykonávacie predpisy (1)
Novelizované predpisy (3)
Novelizujúce predpisy (2)
Články a iné dokumenty (10)
73/1986 Zb. o umelom prerušení tehotenstva
Znenie do: posledné znenie 30.11.2011 31.10.1991
vs.: posledné znenie 30.11.2011 31.10.1991
Znenie: posledný stav textu 30.11.2011 - 363/2011 Z.z. 31.10.1991 - 419/1991 Zb.
Zákon č. 73/1986 Zb., o umelom prerušení tehotenstva, Slovenskej národnej rady.
23/1986 Sbírky zákonů na strane 0501.
363/2011 Z.z.
419/1991 Zb.
73/1986 Zb.
z 23.októbra 1986
o umelom prerušení tehotenstva
Zmena: 419/1991 Zb.
Zmena: 363/2011 Z.z.
Zákon upravuje umelé prerušenie tehotenstva a so zreteľom na ochranu života a zdravia ženy a v záujme plánovaného a zodpovedného rodičovstva ustanovuje podmienky na jeho vykonávanie.
Predchádzanie nežiadúcemu tehotenstvu
Nežiadúcemu tehotenstvu sa predchádza predovšetkým výchovou k plánovanému a zodpovednému rodičovstvu v rodine, v školách a zdravotníckych zariadeniach, výchovným pôsobením v oblasti sociálnej a kultúrnej a využívaním prostriedkov na zabránenie tehotenstva.
Zrušený od 1.12.2011
Podmienky pre umelé prerušenie tehotenstva
Žene možno umelo prerušiť tehotenstvo zo zdravotných dôvodov s jej súhlasom alebo na jej podnet, ak je ohrozený jej život alebo zdravie alebo zdravý vývoj plodu alebo ak ide o genetický chybný vývoj plodu.
(1) Žene, ktorá nedovŕšila šestnásť rokov, možno umelo prerušiť tehotenstvo podľa § 4 so súhlasom zákonného zástupcu, prípadne toho, komu bola zverená do výchovy.
(2) Ak bolo podľa § 4 umelo prerušené tehotenstvo žene vo veku od šestnásť do osemnásť rokov, vyrozumie sa o tom zdravotnícke zariadenie jej zákonného zástupcu.
Postup pri prejednávaní umelého prerušenia tehotenstva
Žena písomne požiada o umelé prerušenie tehotenstva ženského lekára zdravotníckeho zariadenia príslušného podľa miesta jej trvalého pobytu alebo miesta pracoviska alebo školy. Lekár je povinný poučiť ženu o možných zdravotných dôsledkoch umelého prerušenia tehotenstva aj o spôsoboch používania antikoncepčných metód a prostriedkov. Ak žena na umelom prerušení tehotenstva trvá a ak zistí lekár, že sú splnené podmienky pre jeho výkon, určí zdravotnícke zariadenie, kde sa výkon urobí.
(1) Ak lekár nezistí podmienky pre umelé prerušenie tehotenstva (§ 4 a 5), môže žena do troch dní písomne požiadať o preskúmanie jeho záveru riaditeľa zdravotníckeho zariadenia, ktorý túto žiadosť preskúma najneskoršie do dvoch dní od jej doručenia. Na preskúmanie žiadosti si riaditeľ zdravotníckeho zariadenia prizve dvoch ďalších lekárov z odboru gynekológie a pôrodníctva, prípadne aj lekára z iného odboru. Ak zistí, že podmienky pre umelé prerušenie tehotenstva sú splnené, oznámi žene, v ktorom zdravotníckom zariadení sa umelé prerušenie tehotenstva vykoná.
(2) Ak riaditeľ zdravotníckeho zariadenia nezistil podmienky pre umelé prerušenie tehotenstva, oznámi žene písomne výsledok preskúmania, ktorý je konečný.
Na postup ustanovený týmto zákonom sa nevzťahujú všeobecné predpisy o správnom konaní.
Umelé prerušenie tehotenstva cudzinkám
Umelé prerušenie tehotenstva podľa § 4 sa nevykoná cudzinkám, ktoré sa v Slovenskej socialistickej republike zdržiavajú len prechodne.
Príplatok alebo úhrada za umelé prerušenie tehotenstva
(1) Za umelé prerušenie tehotenstva vykonaného podľa § 4 uhradí žena v prípadoch ustanovených všeobecne záväzným právnym predpisom zdravotníckemu zariadeniu príplatok.
(2) Úhradu za umelé prerušenie tehotenstva cudzinkám upravuje osobitný predpis.
Ministerstvo zdravotníctva Slovenskej socialistickej republiky vydá všeobecne záväzný právny predpis, ktorým podrobnejšie upraví podmienky pre umelé prerušenie tehotenstva, postup pri prejednávaní umelého prerušenia tehotenstva a výšku príplatku a podmienky jeho platenia. Tento predpis tiež upraví okruh cudziniek, ktorým možno umelé prerušenie tehotenstva vykonať za úhradu.
Podľa tohto zákona sa prejednávajú aj žiadosti o umelé prerušenie tehotenstva, o ktorých sa právoplatne nerozhodlo pred začiatkom jeho účinnosti.
1 zákon č. 68/1957 Zb. o umelom prerušení tehotnosti;
2 vyhláška Ministerstva zdravotníctva Slovenskej socialistickej republiky č. 72/1973 Zb., ktorou sa vykonáva zákon č. 68/1957 Zb. o umelom prerušení tehotnosti;
3 vyhláška Ministerstva zdravotníctva Slovenskej socialistickej republiky č. 141/1982 Zb. o zmene a doplnení vyhlášky č. 72/1973 Zb., ktorou sa vykonáva zákon č. 68/1957 Zb. o umelom prerušení tehotnosti.
Tento zákon nadobúda účinnosť 1. januárom 1987.
Zákon č. 419/1991 Zb. nadobudol účinnosť 1. novembrom 1991.
Zákon č. 363/2011 Z.z. nadobudol účinnosť 1. decembrom 2011.
V.Šalgovič v.r.
P.Colotka v.r.

References: § 1

§ 2

§ 2

§ 3

§ 4

§ 4

§ 5

§ 6
 § 4

§ 7

§ 7

§ 8

§ 9

§ 10

§ 11

§ 12
 § 4
 § 4
 § 4
 § 4